Suresh 151 Views cricket
ప్రధాన కోచ్‌ పదవి ఎవరిని వరించనుందో?
టీమిండియా ప్రధాన కోచ్‌ పదవికి పోటా పోటీ నడుస్తున్నట్లు తెలుస్తోంది. టీమిండియా ప్రధాన కోచ్‌ పదవికి అనిల్‌ కుంబ్లే రాజీనామా చేసిన తర్వాత ఆపదవి ఎవరిని వరించనుందని క్రికెట్‌ అభిమానులు ఎంతో ఆతృతగా ఎదురు చూస్తున్నారు. టీమిండియా ప్రధాన కోచ్‌ కోసం దరఖాస్తుల స్వీకరణ గడువు ఆదివారంతో ముగిసించి గంగూలీ, లక్ష్మణ్‌, సచిన్‌లతో కూడిన క్రికెట్‌ సలహా కమిటీ(సిఎసి) అభ్యర్థులకు సోమవారం ఇంటర్వూలు నిర్వహించి కొత్త కోచ్‌ను ఎంపిక చేయనుంది. ఇప్పటివరకూ కోచ్‌ కోసం మొత్తం 10దరఖాస్తులు బిసిసిఐకి అందాయి.
టీమిండియా మాజీ డైరెక్టర్‌ రవిశాస్త్రి, సెహ్వాగ్‌, టామ్‌ మూడీ, రిచర్డ్‌ పైబస్‌, దొడ్డ గణేష్‌, లాల్‌చంద్‌ రాజ్‌పుత్‌, లాన్స్‌ క్లూసెనర్‌, రాకేశ్‌ శర్మ, ఫిల్‌ సిమన్స్‌, ఉపేంథ్రనాథ్‌ బ్రహ్మచారి దరఖాస్తులు చేసుకున్నారు. అయితే సిఏసి పది మంది అభ్యర్థుల్లో ఆరుగురిని మాత్రమే ఇంటర్వ్యూ చేయ నున్నట్లు సమాచారం. వారిలో రవిశాస్త్రి, సెహ్వాగ్‌, టామ్‌ మూడీ, సిమన్స్‌,రిచర్డ్‌, రాజ్‌పుత్‌ ఉన్నట్లు తెలుస్తోంది. అయితే, పోటీలో ముందు వరుసలో రవిశాస్త్రి ఉన్నారని క్రీడావర్గాలు అంటున్నాయి. కోచ్‌ పదవి కోసం రవిశాస్త్రి ముందుగా దరఖాస్తు చేసుకోలేదు.
అయితే చేసుకునే గడువును కమిటీ పొడగించడంతో తన అప్లికేషన్‌ను పంపాడు. భారత జట్టు సారథి కోహ్లీ మధ్దతు రవిశాస్త్రికే ఉన్న నేపథ్యంలో అతనివైపే సిఏసి మొగ్గుచూపుతుందని క్రికెట్‌ విశ్లేషకులు భావిస్తున్నారు. కోచ్‌ పదవి రేసులో అందరికంటే ముందు రవిశాస్త్రి ఉన్నారని మాజీ క్రికెట్‌ దిగ్గజం సునీల్‌ గవాస్కర్‌ చెప్పాడు. రవిశాస్త్రిని కెప్టెన్‌ కోహ్లీ మద్ధతు ఉందని, కాబట్టి కోచ్‌ పదవి రవిశాస్త్రికే దక్కే అవకాశాలున్నాయని అంటున్నారు. కానీ క్రికెట్‌ విశ్లేషకులు అభిప్రాయాలు మాత్రం వేరే విధంగా ఉన్నాయి. రవిశాస్త్రి-విదేశీ కోచ్‌ల మధ్య తీవ్ర పోటీ నెలకొందని పలువురు అభిప్రాయం వ్యక్తం చేస్తున్నారు. సోమవారం సిఏసి సమావేశమై అభ్యర్థులకు ఇంటర్వ్యూలు నిర్వహింఇ కోచ్‌ను ఎంపిక చేయనున్న నేపథ్యంలో…ఆ అవకాశం ఎవరికి దక్కుతుందోనని క్రికెట్‌ అభిమానులు ఆసక్తిగా ఎదురుచూస్తున్నారు.
ఐపిఎల్‌లో సన్‌ రైజర్స్‌ హైద్రాబాద్‌ జట్టుకి కోచ్‌గా బాధ్యతలు అందించారు. అంతేకాడు శ్రీలంక జట్టుకి కోచ్‌గా వ్యవహరించాడు. అంతర్జాతీయ క్రికెట్‌లో చాలా ఏళ్లు కొనసాగిన టామ్‌ మూడీకి అపారమైన అనుభవం ఉంది. ఐపిఎల్‌ ద్వారా భారత ఆటగాళ్లను మూడీ ప్రత్యక్షంగా గమనించిన అనుభవం కూడా ఉంది. కాబట్టి టీమిండియా ప్రధాన కోచ్‌ పదవికి టామ్‌ మూడీ అర్హుడని అంటున్నారు.
ఫిల్‌ సిమన్స్‌: వెస్టిండీస్‌కు చెందిన ఫిల్‌ సిమన్స్‌ విండీస్‌ జట్టుకు టీ20 ప్రపంచ కప్‌ సాధించడంలో ఫిల్‌ కీలకపాత్ర పోషించాడు. అంతేకాదు కోచ్‌గా సిమన్స్‌కు మంచి రికార్డు ఉంది. ఐర్లాంట్‌ జట్టుకి ఎనిమిదేళ్ల పాటు సిమన్స్‌ కోచ్‌గా సేవలందించాడు. 2011, 2015 జరిగిన వరల్డ్‌ కప్‌లలో ఇంగ్లాండ్‌, వెస్టిండీస్‌, జింబాబ్వేపై ఐర్లాండ్‌ విజయాలు సాధించడంలో కీలకపాత్ర పోషించాడు. ఆ తర్వాత 2016లో వెస్టిండీస్‌ జట్టుకు కోచ్‌గా సేవలందించాడు. సిమన్స్‌ ఆధ్వర్యంలో ఎందరో యువ ఆటగాళ్లు వెలుగులోకి వచ్చిన సంగతి తెలిసిందే.
రిచర్డ్‌ పైబస్‌: దక్షిణాఫ్రికాకు చెందిన పైబస్‌ వియానికి వస్వే పాకిస్తాన్‌, బంగ్లాదేశ్‌ జట్లకు పైబస్‌ కోచ్‌గా వ్యవహరించాడు. అంతేకాకుండా పలు దేశాలకు చెందిన జాతీయ సర్క్యూట్‌లోని జట్లకు పైబస్‌ పనిచేశాడు. పైబల్‌ హయాంలో జట్లు కీలక విజయాలు సాధించాయి. ఆటగాళ్లలో స్పూర్తి నింపడంలో పైబస్‌కు తనదైన ప్రత్యేకత ఉంది. రవిశాస్త్రి: రవిశాస్త్రి విషయానికొస్తే గతంలో టీమిండియా మాజీ డెరెక్టర్‌గా పనిచేసిన అనుభవం ఉంది. అంతేకాదు రవిశాస్త్రికి టీమిండియా కెప్టెన్‌ విరాట్‌ కోహ్లీ మద్ధతు కూడా ఉంది. గంగూలీ, సచిన్‌, లక్ష్మణ్‌తో కూడిన క్రికెట్‌ సలహా కమిటీ జూలై 10న దరఖాస్తు చేసుకున్న అభ్యర్థులకు ఇంటర్వ్యూలు నిర్వహించి కోచ్‌ ఎవరో అధికారికంగా ప్రకటించనున్నారు.రవిశాస్త్రికి విదేశీ కోచ్‌ల నుంచి పోటీ తీవ్రంగానే ఉంది. స్వదేశీయులకే కోచ్‌ పదవిని కట్టబెట్టాలని బిసిసిఐ భావిస్తోంది. మరి చివరికి కోచ్‌ పదవి ఎవరికి దక్కుతుందో చూడాలి.
ఇంటర్వ్యూకి గంగూలీని పక్కన పెట్టనున్నారా…?టీమిండియా ప్రధాన కోచ్‌ పదవిని ఎవరికి కట్టబెట్టాలన్న విషయంపై బిసిసిఐ మల్లగుల్లాలు పడుతూనే ఉంది. గతేడాది కోచ్‌ ఎంపిక విషయంలో గంగూలీ, రవిశాస్త్రి మధ్య తలెత్తిన వివాదాన్ని దృష్టిలో పెట్టుకున్న బిసిసిఐ ఈసారి ఇంటర్వ్యూ ప్రక్రియకు గంగూలీని పక్కన పెట్టాలని చూస్తోన్నట్లు తెలుస్తోంది.అనిల్‌ కుంబ్లే కోచ్‌ పదవి నుంచి తప్పుకోవడంతో కొత్త కోచ్‌ ఎంపికకు బిసిసిఐ దరఖాస్తులను ఆహ్వానించింది. వాస్తవానికి భారత్‌ కెప్టెన్‌ విరాట్‌ కోహ్లీతో కొంత మంది సీనియర్‌ ఆటగాళ్లు వ్యతిరేకించడంతో కుంబ్లే బయిటకు వచ్చేశారు. కోహ్లీ కూడా జట్టు మాజీ డైరెక్టర్‌ రవిశాస్త్రి వైపు మొగ్గుచూపుతున్నట్లు స్పష్టంగా తెలుస్తోంది. దీంతో బిసిసిఐ కూడా రవిశాస్త్రిని కోచ్‌ పదవికి దరఖాస్తు చేసుకోవాలని కోరినట్లు సమాచారం. బిసిసిఐ కోరడం వల్లే రవిశాస్త్రి దరఖాస్తు చేసుకున్నారట. ప్రస్తుతం టామ్‌ మూడీ, వీరేంద్ర సెహ్వాగ్‌, రవిశాస్త్రి మధ్య ప్రధాన పోటీ నెలకొంది. అయితే గతంలో క్రికెట్‌ అడ్బైజరీ కౌన్సిల్‌ సభ్యుడు గంగూలీ రవిశాస్త్రిని తిరస్కరించాడు. అతను నేరుగా ఇంటర్వ్యూల పాల్గొనలేదని, వీడియో కాల్‌ ద్వారా ఇంటర్వ్యూలో పాల్గొనడమేంటనే సాకుతో రవిశాస్త్రిని గంగూలీ పక్కన పెట్టాడు. దీంతో కుంబ్లే కోచ్‌ పదవి వరించింది. ఆ తరువాత రవిశాస్త్రికి, గంగూలీకి మధ్య మాటల యుద్దం నడిచింది. ఇలాంటి పరిణామాలు మళ్లీ తలెత్తకుండా ఈసారి ఇంటర్వూ ప్రక్రియకు గంగూలీని పెట్టనున్నట్లు వార్తలు వినిపిస్తున్నాయి…ఏది ఏమైనా మరో కొన్ని గంటల్లో టీమిండియా కోచ్‌ ఎవరనేది క్లారిటీ రానుంది.